《省中直宿》
明代·吕高

疏星历历露为霜，独宿瑶宫夜未央。
树色暗浮天仗外，香烟遥接御炉傍。
钧天月上闻长乐，玉漏风移出建章。
不遇武皇行幸日，空怜头白滞为郎。

作者简介：（1505—1557）镇江府丹徒人，字山甫。嘉靖八年进士。授户部主事。历官至山东提学副使，转太仆少卿。嘉靖初与陈束、王慎中、唐顺之、熊过、任瀚、李开先、赵时春为八才子。以大计罢归。有《江峰稿》。